L-eks Assistent Kummissarju Ian Abdilla jaf jaffaċċja akkużi kriminali talli naqas milli jinvestiga lill-politiċi li ssemmew fil-Panama Papers, skont rapport ta' The Sunday Times of Malta dalgħodu. It-Times irrappurtat li l-Kummissarju Gafà qabbad lil wieħed mid-deputati tiegħu sabiex janalizza x-xhieda u s-sejbiet tal-inkjesta pubblika sabiex jara hemmx lok li jittieħdu passi kriminali kontra Abdilla. Huwa ġie sospiż mill-Korp tal-Pulizija wkoll b'rabta ma' nuqqas ta' azzjoni dwar l-investigazzjonijiet tal-iskandlu tal-Panama Papers. Il-Kummissarju tal-Pulizija Angelo Gafà ssospendieh fl-aħħar jiem wara l-pubblikazzjoni tar-rapport tal-inkjesta pubblika fuq Daphne Caruana Galizia, disponibbli għall-pubbliku mid-29 ta' Lulju 'l hawn. Meta xehed fl-inkjesta pubblika, Abdilla stqarr li l-Pulizija ma investigatx il-Panama Papers, u l-Bord qallu, "Kif inhu possibbli? Dan mhux aċċettabbli." Ix-xhieda tiegħu sena ilu Il-Pulizija ma investigatx il-Panama Papers – Abdilla "Iddeċidew li ma jagħmlu xejn u kollox baqa' kif kien" Ir-rapport tal-Bord, fost l-oħrajn, jgħid: "Meta l-pulizija talbu illi jkollhom awtorizzazzjoni sabiex jipproċedu kontra Nexia BT, l-Avukat Ġenerali Dr Peter Grech kien kiteb ittra fejn ta l-parir illi tali tfittxija fl-uffiċini ta' Nexia BT għal servers u dokumenti setgħet titqies bħala 'too intrusive.' Abbażi ta' dan il-parir il-Pulizija, allura mmexxija mill-Kap tal-Economic Crimes Unit, is-Supretendent Ian Abdilla, iddeċidew illi ma jagħmlu xejn u kollox baqa' kif kien. Nexia BT baqgħu joperaw b'mod regolari, jirċievu kuntratti mingħand il-Gvern, Keith Schembri baqa' jokkupa l-pożizzjoni tiegħu bħala Chief of Staff mentri Konrad Mizzi ġie mmexxi lateralment minn dekasteru għall-ieħor. Filwaqt illi l-Panama Papers għamlu skossi u terremoti mad-dinja kollha għal dak li jirrigwarda Malta bilkemm għamlu mewġa u baqa' kollox għaddej daqslikieku ma ġara xejn." Ian Abdilla kien responsabbli mit-Taqsima tar-Reati Ekonomiċi meta kien faqqa' l-iskandlu tal-Panama Papers iżda kien tneħħa minn dik il-pożizzjoni meta l-Korp tal-Pulizija ġie f'idejn it-tmexxija ta' Angelo Gafà. Abdilla kien anke jifforma parti mill-bord tal-FIAU. Din il-ġimgħa Sospiż l-Assistent Kummissarju Ian Abdilla Il-Ħadd li għadda ġie rrappurtat li l-Assistent Kummissarju Ian Abdilla ltaqa' darbtejn mal-eks Chief of Staff tal-eks Prim Ministru Keith Schembri f'Kastilja biex jiddiskuti r-rapporti tal-FIAU. Dan ħareġ mir-rapport tal-inkjesta pubblika wkoll. Skont il-Bord tal-inkjesta pubblika, mix-xhieda ta' Abdilla joħroġ li meta ġew żvelati r-rapporti tal-FIAU, Keith Schembri kien bagħat għalih u talbu l-opinjoni tiegħu dwarhom fejn jikkonċernaw lilu nnifsu. "Dan juri li kien hemm indħil dirett u suspett mis-Sur Schembri fil-ħidma u fl-investigazzjoni tal-Pulizija dwar l-irwol tiegħu fil-Panama Papers. Aġir li hu ferm ċensurabbli u anke illeċitu," ikkonkluda r-rapport. Aqra aktar Ian Abdilla ltaqa' darbtejn ma' Schembri dwar ir-rapport tal-FIAU .td_uid_3_61123033e8ff9_rand.td-a-rec-img{text-align:left}.td_uid_3_61123033e8ff9_rand.td-a-rec-img img{margin:0 auto 0 0}